תקנות הרופאים (בחינה לקראת סטאז')

{{ח:התחלה}}
{{ח:כותרת|תקנות הרופאים (בחינה לקראת סטאז׳), התשמ״ח–1988}}

{{ח:פתיח-התחלה}}
{{ח:תיבה|ק״ת תשמ״ח, 524|תקנות הרופאים (בחינה לקראת סטאז׳)|https://olaw.org.il/takanot/takanot-5088.pdf}}; {{ח:תיבה|תשנ״ג, 42|תיקון|https://olaw.org.il/takanot/takanot-5478.pdf}}; {{ח:תיבה|תשנ״ה, 657|תיקון|https://olaw.org.il/takanot/takanot-5657.pdf}}; {{ח:תיבה|תשנ״ז, 100|תיקון|https://olaw.org.il/takanot/takanot-5792.pdf}}; {{ח:תיבה|תשנ״ח, 743|תיקון|https://olaw.org.il/takanot/takanot-5900.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הרופאים#סעיף 17ב|סעיף 17ב(א)}} {{ח:חיצוני|פקודת הרופאים|לפקודת הרופאים [נוסח חדש], התשל״ז–1976}} (להלן – הפקודה), בהתייעצות עם המועצה המדעית ובאישור ועדת העבודה והרווחה של הכנסת, אני מתקינה תקנות אלה:
{{ח:סוגר}}
{{ח:מפריד}}

{{ח:סעיף|1|הגדרה}}
{{ח:ת}} בתקנות אלה, ”ועדת בחינה“ – ועדה שמינה המנהל לפי {{ח:פנימי|סעיף 6|תקנה 6}}.

{{ח:סעיף|2|מועדי הבחינה}}
{{ח:תת|(א)}} הבחינה תיערך פעמיים בשנה, במועדים שתקבע ועדת הבחינה.
{{ח:תת|(ב)}} שלושים ימים לפחות לפני מועד הבחינה יפרסם יושב ראש ועדת הבחינה ברשומות ובעתון יומי אחד לפחות הודעה על מועדי הבחינה, מקומה ומענה של ועדת הבחינה.

{{ח:סעיף|3|הגשת בקשה}}
{{ח:ת}} המבקש להיבחן, לפי תקנות אלה, יגיש בקשה בכתב לועדת הבחינה באמצעות המנהל; לבקשתו לועדת הבחינה יצורף אישור המנהל כי התמלאו בו התנאים הנקובים ברישה של {{ח:חיצוני|פקודת הרופאים#סעיף 4|סעיף 4(ב)(2) לפקודה}}.

{{ח:סעיף|3א|אגרה|תיקון: תשנ״ה}}
{{ח:ת}} בעד בחינה לפי תקנות אלה תשולם, עם הגשת הבקשה להיבחן, אגרה כמפורט {{ח:חיצוני|תקנות אגרות בריאות#תוספת 2 פרט 21|בסעיף 21 בתוספת השניה לתקנות אגרות בריאות, התשמ״ט–1989}}.

{{ח:סעיף|4|בחינה בכתב}}
{{ח:ת}} הבחינה תהיה בכתב בשפה העברית או בכל שפה אחרת לפי שיקול דעתו של יושב ראש ועדת הבחינה.

{{ח:סעיף|5|נושאי הבחינה}}
{{ח:ת}} הבחינה תהיה בנושאים אלה:
{{ח:תת|(1)}} פנימית;
{{ח:תת|(2)}} כירורגיה;
{{ח:תת|(3)}} ילדים;
{{ח:תת|(4)}} נשים ומיילדות;
{{ח:תת|(5)}} פסיכיאטריה.

{{ח:סעיף|5א|קורס הכנה|תיקון: תשנ״ג, תשנ״ז}}
{{ח:תת|(א)}} המבקש להיבחן שהתמלאו בו התנאים הנקובים {{ח:פנימי|סעיף 4|בסעיף 4(א)(1) ו־(4)}}, יחד עם {{ח:חיצוני|פקודת הרופאים#סעיף 4|סעיף 4(ב)(2) לפקודה}}, למעט סיום תקופת הסטאז׳, רשאי להשתתף בקורס שהכיר בו המנהל, לשם הכנתו לבחינה לקראת סטאז׳ (בתקנות אלה – הקורס).
{{ח:תת|(ב)}} מי שסיים את הקורס יקבל ציון כללי שישקף את השגיו בקורס (להלן – ציון מגן).
{{ח:תת|(ג)}} בחישוב ציון תוצאות הבחינה בהתאם {{ח:פנימי|סעיף 11|לתקנה 11}}, יובא בחשבון ציון המגן לפי קביעת ועדת הבחינה.

{{ח:סעיף|5ב|קורס מיוחד|תיקון: תשנ״ח}}
{{ח:תת|(א)}} מבקש להיבחן כאמור {{ח:פנימי|סעיף 5א|בתקנה 5א(א)}}, זכאי להתקבל לקורס מיוחד במסגרת אקדמית כאמור בתקנת משנה (ג) (להלן – הקורס המיוחד), אם נתקיימו בו כל אלה:
{{ח:תתת|(1)}} היה תושב ישראל ביום כ״ח באב התשמ״ז (23 באוגוסט 1987) (להלן – המועד הקובע), והוא תושב ישראל מאז המועד הקובע; לענין זה, ”תושב“ – כהגדרתו {{ח:חיצוני|חוק מרשם האוכלוסין|בחוק מרשם האוכלוסין, התשכ״ה–1965}};
{{ח:תתת|(2)}} החל לימודי רפואה במוסד כאמור {{ח:חיצוני|פקודת הרופאים#סעיף 4|בסעיף 4(ב)(2) לפקודה}} לפני המועד הקובע, אך לא לפני חודש ספטמבר 1977, סיים לימודיו האמורים וקיבל דיפלומה מוכרת, כאמור {{ח:חיצוני|פקודת הרופאים#סעיף 4|באותו סעיף}}, תוך 12 שנים ממועד תחילת הלימודים;
{{ח:תתת|(3)}} ניגש לבחינה לקראת סטאז׳ ונכשל בה;
{{ח:תתת|(4)}} הגיש בקשה לזכאות להתקבל לקורס המיוחד תוך 60 ימים מיום תחילתן של תקנות הרופאים (בחינה לקראת סטאז׳) (תיקון), התשנ״ח–1998.
{{ח:תת|(ב)}} מבקש זכאות כאמור בתקנה זו ימציא אישורים, להנחת דעת המנהל, מאת בית הספר לרפואה שבו למד, על מועד תחילת לימודי הרפואה, מועד סיומם ומועד קבלת הדיפלומה.
{{ח:תת|(ג)}} שר הבריאות יקיים קורס מיוחד לזכאים לפי תקנת משנה (א), כמפורט להלן:
{{ח:תתת|(1)}} הקורס המיוחד יתנהל במסגרת לימודים אקדמית, על־ידי בתי ספר לרפואה בישראל שהכירה בהם המועצה להשכלה גבוהה, שהביעו את נכונותם לנהל אצלם את הקורס המיוחד (להלן – בתי הספר לרפואה);
{{ח:תתת|(2)}} משך הקורס המיוחד יהיה שנת לימודים אקדמית אחת והוא יכלול לימודים עיוניים ולימודים קליניים ליד מיטת חולה במחלקות: פנימית ותת־מחלקותיה, כירורגית ותת־מחלקותיה, ילדים, נשים ומיילדות, פסיכיאטריה;
{{ח:תתת|(3)}} התנאים והדרישות החלים על תלמיד מן המנין של בית ספר לרפואה בישראל, להוציא שכר לימוד, יחולו על הלומד בקורס המיוחד;
{{ח:תתת|(4)}} עלה מספר הנרשמים לקורס המיוחד (להלן – הנרשמים) על מספר המקומות בו, רשאי המנהל, בהתייעצות עם נציגות שבחרו מתוכם, לענין זה, הנרשמים (להלן – הנציגות), לקבוע אמות מידה לקדימות לקבלה לקורס; לא הודיעו הנרשמים למנהל על בחירת הנציגות תוך זמן שקבע או לא הופיעה הנציגות במקום ובזמן שקבע המנהל להתייעצות, יחליט המנהל על אמות מידה לקדימות לקבלה לקורס המיוחד בעצמו, ורשאי הוא להתייעץ לענין זה בהנהלות בתי הספר לרפואה;
{{ח:תתת|(5)}} מי שבקשתו לזכאות לפי תקנת משנה (א)(4) אושרה, זכאי להשתתף בקורס המיוחד פעם אחת בלבד;
{{ח:תתת|(6)}} מי שנכשל בקורס המיוחד רשאי לערור על כשלונו בקורס, תוך 60 ימים מקבלת ההודעה, בפני דיקנט בית הספר לרפואה שבו למד, כמקובל בבית הספר; החלטת הדיקנט בערר תהא סופית.
{{ח:תת|(ד)}} מבקש להיבחן שסיים את הקורס המיוחד בציון עובר, לפי תנאי בית הספר לרפואה, זכאי לציון מגן של 10 נקודות בחישוב ציון הבחינה לקראת סטאז׳, כאמור {{ח:פנימי|סעיף 5|בתקנה 5(ג)}}, ובלבד שניגש לבחינה לקראת סטאז׳ תוך שנה מסיום הקורס המיוחד.
{{ח:תת|(ה)}} בוגר הקורס המיוחד שנכשל בבחינה לקראת סטאז׳, על אף ציון המגן, יהא זכאי לחישוב ציון המגן כאמור בתקנת משנה (ד), בבחינה אחת נוספת בלבד, ובלבד שניגש לבחינה הנוספת תוך שנה ממועד הבחינה שבה נכשל.

{{ח:סעיף|6|ועדת הבחינה}}
{{ח:תת|(א)}} המנהל הכללי של משרד הבריאות ימנה ועדת בחינה של תשעה רופאים שהרכבה:
{{ח:תתת|1.}} ארבעה נציגי המועצה המדעית לפי המלצת יושב־ראש המועצה המדעית;
{{ח:תתת|2.}} נציג אחד לכל בית ספר לרפואה כמשמעותו {{ח:חיצוני|פקודת הרופאים#סעיף 4|בסעיף 4(ב) לפקודה}}, לפי המלצת הדיקן;
{{ח:תתת|3.}} רופא, נציג המנהל הכללי של משרד הבריאות.
{{ח:תת|(ב)}} לכל נציג ימונה ממלא מקום.
{{ח:תת|(ג)}} המנהל ימנה יושב־ראש לועדה מבין נציגי המועצה המדעית.
{{ח:תת|(ד)}} הועדה תקבע את סדרי עבודתה.
{{ח:תת|(ה)}} חמישה מבין חברי ועדת הבחינה יהוו קוורום להחלטותיה.
{{ח:תת|(ו)}} יושב ראש הועדה רשאי למנות ועדות משנה.

{{ח:סעיף|7|תפקידי ועדת הבחינה}}
{{ח:ת}} תפקידיה של ועדת הבחינה הם:
{{ח:תת|(1)}} לאשר את שאלות הבחינה כפי שהוכנו על ידי ועדות המשנה;
{{ח:תת|(2)}} לערוך את הבחינה;
{{ח:תת|(3)}} למנות בוחנים ומפקחים על הבחינות;
{{ח:תת|(4)}} לקבוע ולאשר את תוצאות הבחינה;
{{ח:תת|(5)}} לדווח למנהל את תוצאות הבחינה.

{{ח:סעיף|8|הנוהג בבחינה}}
{{ח:תת|(א)}} לכל נבחן ייקבע מספר והנבחן ירשום על גבי דפי הבחינה את מספרו; לא ירשום נבחן את שמו על גבי הבחינה.
{{ח:תת|(ב)}} לא יתלוש נבחן דפים מתוך דפי הבחינה.

{{ח:סעיף|9|משמעת}}
{{ח:ת}} נבחן שיש ברשותו בשעת הבחינה ספר, רשימה או כתב שהחזקתם בשעת הבחינה אסורה, או שהוא עוזר או מפריע לנבחן אחר, רשאי המפקח, אם יש לו יסוד להניח שהנבחן עשה כאמור, להפסיק את בחינתו ולהוציאו מחדר הבחינות.

{{ח:סעיף|10|דין העובר על המשמעת}}
{{ח:תת|(א)}} נבחן שפגע במשמעת כאמור {{ח:פנימי|סעיף 9|בתקנה 9}}, בין אם הופסקה בחינתו והוצא מחדר הבחינה ובין שלא הופסקה בחינתו או לא הוצא, רשאית ועדת הבחינה לאסור עליו להשתתף בבחינה במועד אחר.
{{ח:תת|(ב)}} לא תחליט ועדת הבחינה לפי תקנת משנה (א) אלא לאחר שנתנה לנבחן הזדמנות להשמיע את טענותיו בפניה או בפני ועדה שתמנה לכך בהסכמת המנהל.

{{ח:סעיף|11|תוצאות הבחינה}}
{{ח:ת}} תוצאות הבחינה יצויינו ב”עבר“ או ”נכשל“.

{{ח:סעיף|12|בחינה חוזרת}}
{{ח:ת}} נבחן שנכשל בבחינה, רשאי להיבחן שוב במועד אחר.

{{ח:סעיף|13|אישור על תוצאות הבחינה}}
{{ח:ת}} ועדת הבחינה תמסור לנבחן הודעה על תוצאות בחינתו, תוך ששים ימים מיום שועדת הבחינה אישרה את תוצאות הבחינה לפי {{ח:פנימי|סעיף 7|תקנה 7(4)}}.

{{ח:סעיף|14|תחולה}}
{{ח:ת}} תחולתן של תקנות אלה לגבי מי שהגיש את בקשתו החל מיום י״ג בשבט התשמ״ח (1 בפברואר 1988).

{{ח:חתימות|ט״ו בשבט התשמ״ח (3 בפברואר 1988)}}
* '''שושנה ארבלי־אלמוזלינו'''
שרת הבריאות
{{ח:סוגר}}
{{ח:סוף}}
[[קטגוריה:בוט חוקים]]